Betegnelserne spredte sig siden til andre lande. Da de første egentlige partigrupperinger i den danske [[Rigsdagen|rigsdag]] opstod omkring 1870, blev de kaldt for henholdsvis [[Højre (1881)|Højre]] og [[Det forenede Venstre]]. Førstnævnte blev i 1915 til [[Det konservative Folkeparti]], og sidstnævnte til det parti, der i dag blot hedder [[Venstre]].<ref>[https://www.ft.dk/da/partier/om-politiske-partier/partiernes-historie  Partiernes historie. Artikel på folketinget.dk, besøgt 25. november 2019.]</ref> Tilsvarende stiftedes i Norge i 1884 de to partier [[Høyre]] og [[Venstre (Norge)|Venstre]], der i årtier var dominerende i norsk politik og stadig sidder i [[Stortinget]] i dag.
Politik